polyglot-tagger/wikipedia-language-snippets-filtered huggingface dataset:
Miteny ny mpaminany mba hampiova fomba fijery sy famindra ireo izay mihaino azy sady tsy amin' ny alalan' ny fanambaràna ny hevitry ny famantarana azo tsapain-tanana (karatra filalaovana, fomba fanidin' ny vorona, fanaovana antsapaka, fahamamoana, fisikidiana sns.) no anaovany izany.
Ireto avy ireo mpaminany ireo: Jôsoa, i Samoela, i Isaia, i Jeremia, i Ezekiela, ireo mpaminany madinika roa ambin' ny folo (i Hôsea, i Jôela, Amôsa, Ôbadia, i Jônà, i Mikà, i Nahoma, i Habakoka, i Zefania, i Hagay, i Zakaria, i Malakỳ).
Ny teôlôjia dôgmatika na dôgmatika dia sampan' ny teôlôjia kristiana izay andalinana ny votoatin' ny fanekem-pinoana kristiana, dia ny amin' ny finoana an' Andriamanitra sy ireo asan' Andriamanitra, indrindra ny teôlôjia ôfisialy eken' ny Fiangonana.
Hitany tao Andriamanitra, niaraka tamin' ireo anjely lehibe, aisan' izany i Jesoa ilay "zanany malalany", izay nitantara taminy ny amin' izay zavatra tsy maintsy ho tanteraka aminy amin' ny hoavy, indrindra ny fahafatesany sy ny fitsanganany ho velona ary ny fiakarany any an-danitra.
Ny Fiakaran' i Isaia dia boky apôkaliptika apôkrifa kristiana izay nosoratana tamin' ny taonjato faha-2 angamba tao Siria, misy fizaràna roa io boky io ka ny voalohany dia mitantara ny maritiora niaretan' ny mpaminany Isaia ary ny faharoa miresaka momba ireo fahitana naseho an' i Isaia tany an-danitra.
Mihevitra ireo mpandika teny ireo fa maro amin' ny teny malagasy tranainy no efa tsy azon' ny mpamaky ankehitriny intsony ny heviny, noho izy tsy fandre andavanandro na koa efa niova hevitra, ka izany no isan' ny nanosika azy ireo hanao dikan-teny vaovao.
Tsy voatery nisafidy ny iray amin' ny anaran' ny boky efa misy ao amin' ny Baiboly prôtestanta na amin' ny Baiboly katôlika ny mpandika teny fa indraindray dia nanao anarana vaovao izay heverin' izy ireo fa manakaiky kokoa ny fanononana amin' ny teny grika na eo anelanelan' ny anarana prôtestanta sy katôlika.
Araka ny tantara, dia i David Jones, izay tonga tao Antananarivo ny 04 Oktobra 1820, sy i David Griffiths tamin' ny 15 Mey 1821, izay samy avy amin' ny London Missionary Society no nanomboka nandika ny Baiboly tamin' ny teny malagasy ary ny Filazantsaran'i Lioka no nanombohana izany niaraka tamin' ny mpianatr' izy ireo roapolo lahy.
Mandraka ankehitriny dia io dikan-teny io, izay nisy fanavaozana ihany taty aoriana, no ampiasain' ireo Fiangonana prôtestanta dia ny Fiangonan' i Jesoa Krisy eto Madagasikara, ny Fiangonana Loterana Malagasy, ny Eklesia Episkopaly Malagasy sns.
Tian' ny mpanoratra hiantefa amin' ny olon-drehetra ny hafatra ao amin' ny Evanjelin' i Lioka raha oharina amin' ny an' i Matio sy ny an' i Marka, ka mametraka ny tena sy ny asan' i Jesoa ao amin' ny tantaran' izao tontolo izao fa tsy an' ny Jiosy irery ihany.
Sahala amin' ny mpanoratra ny Vaovao Mahafaly araka an' i Matio dia mitantara koa ny amin' ilay fahaterahan' ny Mpamonjy ity Evanjely fahatelo ity: "fa Mpamonjy no teraka ho anareo anio ao an-tanànan' i Davida, dia Kristy Tompo." izay manambara sahady ny antony niavian' i Jesoa ety an-tany.
Araka ny Baiboly dia nomen’ Andriamanitra ny Vatofisaky ny Lalàna avy eny amin’ ny Tendrombohitra Sinay i Mosesy avy eo nitondra ny Hebreo namakivaky ny tany efitr' i Sinay nandritra ny 40 taona hankany amin' ny tanin’ i Kanaana.
Ao amin’ ny tany lemaka amorontsoraka be honahona no misy an’ i Broney; any anaty tany dia ahitana vohon-tany be tendrombohitra, ahitana ny tandavan-tendrombohitra Crocker, ka i Pagon Priok, izay manana haambo mirefy 1 850 m, no tampona avo indrindra ao amin’ io firenena io.
Ao amin' ny Jôela 3.1-4.21 dia voalazan' ny faminaniana fa hisy famantarana eny amin' ny lanitra ary hanafika an' i Jerosalema ny firenena jentilisa izay hiangona ao amin' ny "lohasahan' i Jôsafata" dia ilay lohasaha hitsaran' i Iahveh azy ireo.
41-42: "41 Ny Zanak' olona haniraka ny anjeliny, ary ireny dia hanangona ka hamoaka amin' ny fanjakany ny zavatra mahatafintohina rehetra mbamin' izay manao meloka, 42 dia hanipy azy any amin' ny fandoroana lehibe mirehitra afo izy; any no hisy ny fitomaniana sy ny fikitroha-nify."
Ao amin' ny jodaisma dia maro karazany ny fomba fampianarana ny amin' ny fitsarana farany izay fantara amin' ny anarana hoe Andron' i Iahveh na Andron' ny Tompo ao amin' ny Testamenta Taloha kristiana na Yom Ha Din ao amin' ny Baibolin' ny jiosy amin' ny teny hebreo .
Ny fitsarana farany fitsarana hataon' Andriamanitra amin' ny zavatra noforoniny, indrindra ny olombelona, any amin' ny fiafaran' ity tontolo ity, ka hanomezana ny valin' ny nataon' ny tsirairay sy ho androm-pifaliana ho an' ny mpino mahatoky, araka ny fampianaran' ny ankamaroan' ireo fivavahana abrahamika sy ny fivavahana hafa koa.
Miresaka momba ny Andron' i Iahveh koa ny Bokin' i Ôbadia : harodana i Edôma, izany hoe hotsaraina sy hosazina ary hampijalin' Andriamanitra ny fahavalon' i Israely rehetra ary hanjaka ao Jerosalema renivohitr' izao tontolo izao Andriamanitra sy ny mpanjakan' i Israely.
13-14: "13 Midira amin' ny vavahady èty ianareo; fa lehibe ny vavahady, ary malalaka ny lalana izay mankany amin' ny fahaverezana, ka maro ny miditra any. 14 Fa èty ny vavahady, ary tery ny lalana izay mankany amin' ny fiainana, ka vitsy ny mahita azy."
Tamin' ny taona 1828, tamin' ny nahafatesan-dRadama I vadiny sady zanak' Andrianampoinimerina, dia Ramavo no niakatra teo amin' ny fitondranana tamin' ny 4 Aogositra 1829, araka ny lalànan' ny fifandimbiasana eo amin' ny fiandrianana, ka niova anarana hoe Ranavalona na Ranavalomanjaka fa tsy natao hoe Ramavo na Mavo na Rabodonandrianampoinimerina intsony.
Ranavalona I dia mpanjakavavy malagasy izay nanjaka tao amin' ny Fanjakan' i Madagasikara nanomboka tamin' ny taona 1828 hatramin' ny taona 1861, izay mpanidrahindra tanindrazana sady nanohitra ny fitsabahan' ny Eorôpeana amin' ny raharaham-panjakany no nanandratra avo dia avo ny fanompoan-tsampy sy nanenjika fatratra ny fivavahana kristiana.
Nifandraharaha tamin' ny mpivarotra eorôpena ihany Ranavalona I tamin' ny hisian' ny fanamboarana fanaka sy fitaovam-piadiana eto an-toerana hiarovany ny fanjakany, ka ilay Frantsay atao hoe Jean Laborde, izay mpanao taozavatra tsy niankina tamin' ny fanjakana frantsay, no nisahana izany nanomboka tamin' ny taona 1843.
Satria noheveriny fa tia vazaha loatra sy tsy niraharaha firy ny fivavahan-drazana ary nanova ny lamim-piarahamonina nifandovan' ny mpanjaka nifandimby Radama I, dia nataony izay tsy hisian' ireo mpiara-miasa tamin-dRadama I ka nasandrany avo indray ny fanompoana ny sampin' ny mpanjaka.
I Estera, araka ny Bokin' i Estera ao amin' ny Baiboly, dia vehivavy Jiosy izay lasa vadin' ny mpanjakan' i Persia, atao hoe Ahasoerosy , sady nanavotra ny Jiosy izay saika ringana araka ny fikasan-dratsin' i Hamàna piraiministra.
Nampahafantarin' Andriamanitra mialoha ny mpanjaka Davida fa ny taranany no hanamboatra io tempoly io, araka ny Boky faharoan' i Samoela , ary vita izany tamin' ny andro nanjakan' i Sôlômôna izay nanatanteraka ny fanorenana araka ny toromarika nomen' Andriamanitra.
Ny firafitr' io tabernakely io dia natoron' Andriamanitra an' i Mosesy ary natokana hanaovana fanompoam-pivavahana tany an-tany efitra izany, indrindra nandritra ny 40 taona nivezivezen' ny Zanak' i Israely taorian' ny fivoahan' izy ireo avy any Egipta.
Ao amin' ny Testamenta Taloha, i Israely dia aseho ho toy ny vahoaka misy rafitra ara-poko, hatramin' ny fisehoany ho firenena manokana, tamin' ny fiantombohan' ny fifindran' ny Zanak' i Israely mankany Kanaana, hatramin' ny fanorenany ny fanjakana tokana tao amin' io tany io.
I Lea niteraka an' i Robena sy i Simeôna sy i Levy sy i Jodà sy i Isakara ary i Zebolôna; i Rahely niteraka an' i Josefa sy i Benjamena; i Bilha niteraka an' i Dana sy i Naftaly; i Zilpa niterana an' i Gada sy i Asera.
Ny tanin' i Zebolôna dia any amin' ny tapany atsimon' i Galilea , ka ny sisiny atsinanana dia ny Ranomasin' i Galilea, ary ny sisiny andrefana dia ny Ranomasina Mediteranea, ny sisiny atsimo dia ny fokon' i Isakara, ny avaratra-andrefana dia ny an' i Asera ary ny avaratra atsinanana ny an' i Naftaly .
Araka ny fitantaran' ny Bokin' i Jôsoa dia nomen' i Jôsoa ny tany any avaratr' i Manase sy ny any atsimon' i Zebolôna sy Naftaly ny fokon' i Isakara, hatreo amin' ny onin' i Jordana any antsinanana ka hatramin' ny morontsiraka any andrefana; ao amin' izany faritra izany no ahitana ny tany lemaka mahavokatr' i Esdrelôna.
Ny fokon' i Israely dia ireo foko taranaky ny zanaka lahy roa ambin' ny folon' i Jakôba araka ny voalaza ao amin' ny Bokin' ny Genesisy ao amin' ny Baiboly, izay mifarana amin' ny fitantarana ny nanorenan' ireo Zanak' i Israely fonenana tao amin' ny tany Kanaana.
Satria izy ireo tsy nanao asa hafa afa-tsy ny raharaha momba ny fanompoana an' Andriamanitra sy ny fitantana-draharaha ao an-Tempoly ary ny fampianarana ny Lalàna, dia nanome ny ampahafolon-karenany azy ny sisa amin' ny Israelita mba hivelomany sy hanamboarana na hanarenana ny Tempoly.
I Martin Noth dia mihevitra fa Amphiktuones koa no fandaminana nisy teo amin' ireo fokon' i Israely nefa tsy manaraka izany fiheverana izany ny mpandalina ny Testamenta Taloha sy ny mpahay tantara maro momba an' i Israely noho izany fiheverana izany tsy mora porofoina.
Azo heverina fa nisy toerana maro tao Palestina izay natao ho fitoerana masina fanaovana fanompoam-pivavahana ho an' ny foko na zana-poko tsirairay tao amin' ireo fokon' i Israely ireo, toy ny tao Berseba sy tao Hebrôna ho an' ny foko tany atsimo; i Sekema sy i Silo ary i Gilgana ho an' ireo foko tao afovoany; ary i Dana ho an' ireo ao avaratra.
Tamin' ny famaboan' ny Zanak' i Israely ny tany Kanaana dia voalaza fa samy nomena ka naka ampahan-tany ho azy avy ny isam-poko; ka tamin' izany no nisian' ny fifangaroana tamin' ireo mponina tompontany tratra tao: izany no nahatonga ny fokon' i Robena mety ho natelin' ny vahoaka moabita.
Tamin' ny fivakisan' ny fanjakana ho roa dia nahafaoka ny fokon' i Jodà sy ny an' i Benjamina ny fanjakana atsimo izay natao hoe Fanjakan' i Jodà, fa ny tany avaratra indray izay natao hoe Fanjakan' i Israely na Fanjakan' i Samaria, dia niombonan' ireo foko folo hafa.
Tamin' ny taonjato faha-19 dia nampitovy an' i Ôfira amin' i Zimbaboe ilay mpitady tany vaovao alemàna atao hoe Karl Mauch; izany hoe raha ny tena marina i Zimbaboe Lehibe izay nahitana sisam-paharavan-tanàna tranainy lehibe indrindra any amin' ny faritra atsimon' i Sahara talohan' ny vanimpotoan' ny fanjanahantany.
Ny Bokin' ny Mpanjaka sy ny Bokin' ny Tantara dia miresaka ny amin' ny fandefasana iraka tany Ôfira nataon' ny mpanjaka Solomona sy ny mpanjaka Hirama avy ao Eziona-Gebera, seranan-tsambo ao amin' ny Ranomasina Mena, izay nitondra volamena sy vato sarobidy sy zavatra hafa koa rehefa niverina:
Ao amin' ny boky apôkrifan' ny Testamenta Vaovao dia ahitana izao soratra izao ny boky atao hoe Zohin-Karena: "Ary ireo zanak' i Ôfira, izany hoe i Senda, dia i Loforona notendrena ho mpanjakan' izy ireo, izay nanorina an' i Ôfira tamin' ny vato volamena; ankehitriny ny vato rehetra ao Ôfira dia volamena".
Amin' ny fiteny ahitana azy, ny mpanoritra dia teny akambana indrindraindrindra amin' ny anarana mba hahatonga ity farany ho azo ampiasaina anaty fehezanteny ka hahalalana na fantatra na tsia, na efa noresahina na tsia, na efa azo eritreritra na tsia, ny zavatra tondroina amin' io anarana io.
Ny tambinteny dia teny natao hanova na hanampy hevitra ny teny na andian-teny hafa toy ny matoanteny, ny mpamari-toetra, ny tambinteny hafa, ny mpampiankin-teny, ny fehezankevitra, ny fehezanteny sns ka ny hevitra ambarany amin' izany dia ny fomba, ny toerana, ny fotoana, ny fahatetehana, ny hamafy, ny antoka, sns.
Miavaka ny zanateny noho izy ireo voafetra isa, sarotra miforona, miasa matetika kokoa ary manana hevitra tsy mazava tsara ny ankamaroany, tsy azo soloana amin' ny mpisolo, matetika izy ireo no teny fohy sy tokana anjara asa ary mifangaro amin' ny teny iatsoana ny anjara asany indraindray ny anarany.
Natao indrindra io tetiandro io mba hanarenana ny fahadisoan' ny tetiandro joliana izay efa tsy nampifanandrify intsony ny fizaran-taona tamin' ny tonon' andro tena izy ka nahitana fahadisoana 10 andro vokatry ny taona manara-masoandro izay tsy mahafeno 365,25 andro fa latsaka kely noho izany.
Ahitana efitrano madinika natokana ho an' ny fandinihana (hebreo: / Beit midrash "trano fandinihana" na "trano fianarana"): na dia natokana ho an' ny fivavahana fotsiny aza ny sinagôga tamin' ny voalohany dia nanjary toerana misy ny Talmud Torah, izany hoe ny fampianarana ny lovantsofina sy ny fiteny hebreo, na ho an' ny zaza izany na ho an' ny olon-dehibe.
Izany fanjakan' izany anjara asa vaovaon' ny sinagôga izany no nahatonga an' i Filo avy any Aleksandria sy ny Jiosy nonina tao Venitia ary ny Jiosy any amin' ireo firenena askenazy miteny idisy izay manondro ny sinagôga amin' ny teny hoe didaskaleia na scuola na / shul, izany hoe "sekoly".
Ny Talmud dia miresaka ny amin' ny sinagôga maro tany Mesôpôtamia, ka isan' izany ny tao Nehardea, ary sinagoga mihoatra ny 400 tao Jerosalema talohan' ny nandravana ny Tempoly faharoa, nefa ireo Evanjely dia miresaka ny amin' ny sinagôgan' i Nazareta sy ny an' i Kapernahoma .
Ny tena niandohan' ny sinagôga, izany hoe ny toerana fivorian' ny mpino izay tafasaraka tamin' ny fivavahana ao amin' ny Tempoly, dia mety tamin' ny andron' ny mpaminany na tamin' ny andron' ny mpianatr' ireo mpaminany ireo (jereo ny ao amin' ny Bokin' i Isaia .
Tsy voaresaka ao ihany koa ny amin' ny fiaraha-mivavaka, ka ny toeram-panaovana fanompoam-pivavahana voaresaka ao dia ny Tabernakely, izay fitoerana masina azo enti-mandehandeha sy mirakitra ny Fiaran' ny Fanekana ao amin' ny efitra atao hoe "masina indrindra".
Ny teny hoe sinagôga dia fanagasiana ny teny grika hoe / Sunagôgê izay midika hoe "fiangonana" "fivoriana", izay fandikana grika ny teny hebreo hoe / beit kneset izay midika hoe "trano fivoriana" na "trano fiangonana" na ‬ / bet tefila "trano fivavahana".
Mahaleo tena amin' ny lafiny rehetra ny fiangonana batista biblika tsirairay isan-toerana, nefa izy rehetra dia miombona ao amin' ny Fivondronan' ny Fiangonana Batista Biblika eto Madagasikara tarihin' ny Filan-kevi-pitantanan' ny FFBBM izay miara-mivory in-droa isan-taona miaraka amin' ny solon-tena isam-piangonana.
Na dia efa tonga teto Madagasikara tamin' ny taona 1935 aza ny finoana batista dia tamin' ny taona 1997 no nananganana ny FFBBM ka ny tanjona tamin' izany dia ny hanorenana sy hampandrosoana fiangonana izay sady ara-pilazantsara no mpitahiry ny rakitry ny ela.
Ny fahombiazan ' ny rojo nitarika Starbucks mba hampidina vidin-javatra any Gresy, ao kosa ny politika price mampitombo any amin'ny firenen-kafa. Izany fahombiazana dia vokatry ny fifaninanana vidin-javatra amin'ny zava-pisotro sy ny sakafo, ny zava-misy fa izy ireo miasa amin'ny 5 maraina mandra-11 ao amin'ny alina, tsy maintsy maka avy sy any amin'ny foibe toerana.
DIA nitaraina ny Mikel fa milaza olona fifanarahana ny mpiasa, izay misy be dia be ny hafahafa fepetra sy ny fanomezana onitra ny orinasa raha ny voaroaka amin'ny asa ao anatin'ny iray taona orinasa hafa mitovy karazana biby na ny havany ny mari-pahaizana voalohany dia ny miara-miasa amin'ny hafa ny sakafo orinasa.
Ny epistilin' i Paoly, ny toriteny sy ny epistilin' i Petera ao amin' ny Asan' ny Apôstôly dia mitantara fa maty novonoina i Jesoa nefa natsangan' Andriamanitra tamin' ny maty; milaza koa izy ireo fa ny Apôstôly sy ny olona maro hafa, isan' izany ny mpanohitra azy sasany, dia vavolombelona nanatri-maso ny nisehoan' i Jesoa taorian' ny nahafatesany.
Ny loharano voalohany ny amin' ny fitsanganan' i Jesoa tamin' ny maty dia hita ao amin' ny taratasin' i Paoly maro izay voasoratra manodidina ireo taona 50 sy 60 (dia ny Epistily ho an' ny Rômana sy ny Epistily ho an' ny Kôrintiana) ary koa, taty aoriana, ao amin' ny Epistily voalohany ho an' i Timôty izay isan' ireo Epistily pastôraly.
Ao amin'ny Fiangonan'i Angletera, taorian'ny nampiasana ny fombam-pivavahana Sarum talohan'ny Fanavaozam-piangonana , ny Alahady manaraka dia atao hoe "Alahady voalohany aorian'ny Trinite", fa ankehitriny ny Fiangonana episkopalin'i Etazonia dia manaraka ny fanaon'ny Katolika, ka miantso izany hoe "Alahady faharoa aorian'ny Pentekosta".
Ny fampiasana azy dia didiana ao amin'ny Book of Common Prayer tamin'ny taona 1662 an'ny Fiangonan'i Angletera mba hampiasaina amin'ny Alahady sasany aorian'ny fivavahana maraina, isan'izany ny Alahadin'ny Trinite, ary hita koa amin'ny bokim-bavaka maro ao amin'ny fiangonana anglikana amin'izao andro vaovao izao izany.
Ny Alakamisy aorian'ny Alahadin'ny Trinite dia fetin'ny Vatan'i Kristy nefa amin'ny faritra sasany toy ny any Etazonia sy Kanadà ary Espaina dia ankalazaina amin'ny Alahady manaraka ny Vatan'i Kristy arakaraka ny fahalalahan'ny paroasiana hanatanteraka ny lamesa sy afaka hankalaza ny fety.
Araka an' i François Blanchetière dia vondrona iray ihany ny Yahad sy ny Eseniana izay Jiosy manaja tanteraka izay rehetra voasoratra ao amin' ny Soratra Masina ka mitandrina ny Mizvot, na dia tsy nanatanteraka fanompoam-pivavahana anaovana sorona ao an-Tempoly aza izy ireo.
Nihevitra izy fa azo tarafina amin' io ny teny hebreo hoe ésah izay midika hoe "torohevitra" na "antoko" ka afaka nanatsoa-kevitra fa ny Eseniana ao amin' ny soratra hita tao Komràno dia tsy iza fa ireo Olon' ny Torohevitr' Andriamanitra na Olon' ny Antokon' Andriamanitra.
Nalaza ny Eseniana ankehitriny noho ny fahitana ny tahirim-boky ara-pivavahana nanomboka tamin' ny taona 1947 izay nomena ny anarana hoe "Soratanam-piraketan' ny Ranomasina Maty", ka zato eo ho eo amin' ny 870 no mety ho soratry ny Eseniana, na an' antoko mitovitovy aminy nitondra ny anarana hoe Yahad ao amin' ny soratra miisa telopolo eo.
Miresaka ny amin' ny "vavahadin' ny Eseniana" i Flavio Jôsefa raha nilazalaza ny amin' ny faritra alehan' ny rindri-mandan' i Jerosalema tranainy indrindra izay lazainy fa teo amin' ny tendrombohitra Ziôna , izay nenti-nanondroana ny havoan' i Ophel izay hita ao atsimon' ny Tendrombohitry ny Tempoly tamin' izany fotoana izany.
Taorian'ny nahafatesan'i Samoela, ny omalin'ny andro niadian'ny Hebreo sy ny Filistina teo amin'ny tendrombohitra Gelboa , izay nahafaty an'i Saoly sy i Jonatana zanany, dia niteny tamin'ny mpamoha angatra tao Endora i Saoly mba hiantso ny fanahin'i Samoela ka hanoro hevitra azy .
Mety ho izy ilay atao hoe Jakôba rahalahin' i Joda ao amin' ny Evanjelin' i Joany sy ny Evanjelin' i Matio , izany hoe i Joda Zelôta izay atao hoe koa rahalahin' i Jesoa ao amin' ny soratra kristiana maro hatramin' izay ka hatramin' ny taonjato faha-6.
Tsy dia nisongadina firy izy teo amin' ny lovantsofina kristiana, indrindra teo amin' ny Fiangonana latina tandrefana, angamba noho ny filazana azy ho rahalahin' i Jesoa izay tsy mifanaraka amin' ny foto-pampianarana ny amin' ny maha virijiny mandrakizay an' i Maria renin' i Jesoa.
Taorian' ny nahafatesan' i Saoly sy ireo zany lahy telo, dia i Jônatana sy i Abinadaba ary i Malkisôa, tamin' ny ady teo amin' ny Tendrombohitra Gilbôa, dia i Isbôseta, izay efapolo taona tamin' izay, no sisa velona ka nasandratr' i Abnera mpitari-tafik' i Saoly, ho mpanjaka tao Mahanaima.
Ireto ireo foko ireo: ny fokon' i Robena, ny fokon' i Simeôna, ny fokon' i Isakara, ny fokon' i Zabolôna, ny fokon' i Dana, ny fokon' i Naftaly, ny fokon' i Gada, ny fokon' i Asera, ny fokon' i Manase ary ny fokon' i Efraima.
Ilay tantara kely momba ny mpianatra roalahy teny an-dalana ho any Emaosy fanampin’ny tantaran’ny fitsanganan-kovelona, tantarain’i Md Lioka no toy ny tariby mitondra herinaratra mamelona ity tahirinkevitra misy ny fehinkevitra faran’ny sinodan’ny Eveka momba ny tanora ity.
Antsoina manokana ireo ivom-piofanana sy fanabeazana katôlika hiatrika ny finoana manoloana ireo faontaniana apetraky ny vanimpotoana ankehitriny: ara-antirôpolojika, fanampy ara-tsiansa sy tekinika, ireo fiovam-pitondrantena ara-piarahamonina, firotsaha an-tsehatra miady ho an’ny rariny.
Tsy hadinon’ny Sinoda ny miresaka momba ireo endrika ratsa iainan’ny tanora amin’ny sehatra maro : tsy fananana asa mampahantra ny tanora izay manala amin’izy ireo ny fanofisana fiainana tsaratsara kokoa, ny fanenjehana mihatra aman’aina, ny fanilikilihana eo amin’ny fiarahamonina noho ny fivavahana na foko na faripananana, ny fahasembanana.
Ny Sinodan'ny eveka momba ny tanora sy ny finoana ary ny fiantsoan'Andriamanitra, izay atao hoe Sinodan'ny Tanora, dia fivoriam-be faha-15 ara-potoan'ny sinodan'ny Eveka, izay nitanterahina tao Vatikàna ny 3 hatramin'ny 28 Okitôbira 2018.
Ny onitarisma dia manohitra ny trinitarisma izay foto-pampianaran' ny kristianisma manaraka ny fanapahan-kevitra tao amin' ny Kônsily voalohany tao Nikea tamin' ny taona 325 sy ny Kônsily tao Kalkedôna tamin' ny taona 451 izay arahin' ny fiangonana lehibe toy ny Fiangonana katôlika sy ny Fiangonana ôrtôdôksa ary ny ankamaroan' ny Fiangonana prôtestanta.
Ho fanomanana ny fankalazana ny zava-miafin’ny fahatongavana ho nofo, io fizaran-taona io dia mampahatsiahy ny Famoronana, ny tsy fankatoavan’ireo razantsika sy ny vokatr’izany, ny fahantran’ny olobelona tapaka, ny fampanantenana ny famonjena atolotr’Andriamanitra, ny faminaniana ny amin’ny Mpamonjy.
Araka ny fomba fijery eklezialy sy litorjikan’io fanao io, ireo herinandron’ny Fifadian-kanina Lehibe ireo dia fotoana ahatsiarovana am-bavaka manokana ireo olo-malala maty, ny fahafoizan-tena, ny fiantrana ny mahantra, sns, ary anomanan-tena amin’ny fahafatesana sy amin’ny fitsanganan-ko velona tsy arahim-pijaliana ao amin’i Jesoa Kristy.
Mandritra ny fifadian-kanina dia tsy mihinan-kena na atody na trondro na zavatra vita amin’ny ronono ary ny ankamaroan’ireo sakafo tiana indrindra ny mpiono ao amin’ny Fiangonana siro-malabara, sady tsy manao firaisana ara-nofo mandritra ireo andro rehetra ireo, isan’izany ireo Alahady sy ny andro fety.
Vokatry ny fanapaha-kevitry ny Konsily Vatikàna II, ny Fiangonana katolika dia nanitsy ny leksionerany tamin’ny taona 1969, ka nandray tsingerim-bakiteny telo taona ho an’ny Alahady ary tsingerim-bakiteny roa taona ho an’ny andro hafa ao amin’ny herinandro.
Ny volana voalohany amin’ny taona hebreo dia ny volana Aviva na Abiba , izay noraisin’i Mosesy tamin’ny volana Ipip,volana faha-11 ao amin’ny tetiandro egiptiana tsy manara-bolana (io ihany no niandohan’ny Abib ho volana faha-10 ao amin’ny tetiandro etiopiana tsy manara-bolana) izay midika hoe volan’ny "salohy maitso".
Na dia tsy tena marina aza izany ho an’ny tetiandro hita ao amin’ny Book of Common Prayer sy ny Alternative Service Book , dia marina indrindra izany hatramin’ny nandraisan’ny Fiangonana anglikana ny endrika vaovaon’ny fanompoana sy ny litorjia voarakitra ao amin’ny Fanompoam-pivavahana iraisana tamin’ny taona 2000.
Ny datin’ny Paskha dia ivon’ny taom-piangonana manontolo, ka mamaritra, tsy ny datin’ny fiandohan’ny Karemy Lehibe sy ny Pentekosta ihany, fa ny fikajiana ny tsingerin’ireo fety miovaova daty sy ny famakiana ny Soratra Masina ary ny Oktoekhos (lahatsoratra vakina manaraka fomba valo samihafa ao am-piangonana) mandritra ny taona.
Ny tsingerina miova daty dia manomboka amin’ny Alahadin’i Zakaiosy (ny Alahady voalohany anomanana ny Karemy Lehibe na ny Alahady faha-33 manaraka ny Pentekosta), na dia mitohy hatramin’ny Alahadin’ny Sampan-kazo aza ny tsingerin’ny Oktekhos.
Araka ny fanao tranainy dia tandremana amin’ny fifadian-kanina izy, ary mampifantoka amin’ny fiomanana amin’ny fiavian’i Kristy, tsy ny fiaviany tamin’ny fahazazany izay ankalazaina amin'ny Noely ihany, fa koa ny fiaviany amin’ny andro farany , izay mahatonga ny Advento ho "fotoan’ny fiandrasana am-pinoana sy an-kafaliana".
Ny fari-potoan’ny Noely dia mitohy hatramin’ny fetin’ny batisan’i Kristy, izay ankalazaina amin’ny endrika ahalalana azy amin’izao fotoana izao amin'ny fombam-pivavahana romana amin’ny Alahady aorian’ny 6 Janoary na ny Alatsinainy manaraka raha an’ny Epifania io Alahady io.
Efa nisy hatramin'ny taloha ny fetin'ireo maritiora, indrindra tao Roma, fa ny fety mifandray amin'ny fiainan'i Jesoa Kristy teto an-tany kosa dia nisaraka tamin'ny Paska taty aoriana ka napetraka amin'ireo daty mahazatra amin'izao fotoana izao.